杜詩 (東漢)

杜詩，字君公，河內汲縣人，東漢官同發明家。後生時有才能，做官升到為功曹，做事出名公平。

更始政權時，杜詩征辟為大司馬府官員。建武元年，一年內三次升職到侍御史。當時將軍蕭廣任由兵士騷擾百姓。杜詩勸蕭廣，蕭廣冇收斂，於是殺蕭廣，回京之後奏報光武帝。光武帝派佢巡視河東，招降同誅反賊楊異等人；杜詩去到大陽，焚楊異嘅船，派騎兵突襲，殺楊異等人。朝廷升佢做皋縣令，任內三年，政績優異。又升為沛郡都尉，再升至汝南都尉。 

建武七年，升任南陽太守。佢生活節儉，施政「清正平和」，以除強暴來建威信，擅長謀略，既節省又愛惜民役。佢又設計制作水排，鑄造農具，做福百姓。此外，又修建池塘，開墾土地。當時嘅人將佢比作召信臣，所以南陽人讚佢：「先有召父，後有杜母。」杜詩自認冇乜功勞，唔應該長期任大郡肥缺，所以請求調職讓個位畀其他功臣，於是上疏請辭。光武帝覺得佢係一個人才，唔畀佢走。

杜詩愛推舉賢才，幾次舉薦知名士人清河人劉統同魯陽長董崇。

東漢初期，法令制度重係好簡陋，皇帝係用璽書來調動兵馬，並冇兵虎符來做憑信，杜詩於是上疏建議設置虎符，朝廷接納。 

杜詩雖在外地做官，但仍留意朝廷大事，經常上奏。佢做咗七年官，政務做得好。建武十四年，佢因為派咗個食客為細佬報仇，俾召去調查，期間病死。杜詩屋企窮，財產唔多，死後冇錢買地落葬。詔令在郡中嘅官邸治喪，並賜咗一千匹絹同佢辦喪事。

科學發明 
水排，利用水力來傳動機械，令皮制嘅鼓風囊連續開閂，將空氣送入冶鐵爐，鑄造農具，既慳力又有效。

參考文獻 
《後漢書》卷三十一

東漢人
詩
發明家